|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS** |
| **DĖL TURTO PERĖMIMO IŠ UKMERGĖS R. ŽELVOS GIMNAZIJOS IR JO PERDAVIMO UKMERGĖS RAJONO SAVIVALDYBĖS ADMINISTRACIJAI** |
|  |
| 2021 m. birželio d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 17 straipsnio 2 dalimi, Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo tvarkos aprašo patvirtinimo“ patvirtinto tvarkos aprašo 3.1 papunkčiu, atsižvelgdama į Ukmergės r. Želvos gimnazijos 2021 m. birželio 3 d. raštą Nr. V12-,37 „Dėl bendrabučio perdavimo“, Ukmergės rajono savivaldybės taryba n u s p r e n d ž i a:

1. Perimti Ukmergės rajono savivaldybei nuosavybės teise priklausantį Ukmergės r. Želvos gimnazijos patikėjimo teise valdomą nekilnojamąjį turtą – pastatą-bendrabutį, esantį Ukmergės r. sav., Želvoje, J. Vaišučio g. 8 (unikalus numeris 4400-0956-0081, bendras plotas – 400,90 kv. m, įsigyjimo vertė 24027,71 Eur, likutinė vertė 2021-06-30 – 3207,93 Eur) ir jį perduoti Ukmergės rajono savivaldybės administracijai valdyti, naudoti ir disponuoti juo patikėjimo teise.

2. Įgalioti Ukmergės rajono savivaldybės administracijos direktorių ir Ukmergės r. Želvos gimnazijos direktorių pasirašyti šio sprendimo 1 punkte nurodyto turto perdavimo-priėmimo aktą.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL TURTO PERĖMIMO IŠ UKMERGĖS R. ŽELVOS GIMNAZIJOS IR JO PERDAVIMO UKMERGĖS RAJONO SAVIVALDYBĖS ADMINISTRACIJAI“**

**AIŠKINAMASIS RAŠTAS**

2021 m. birželio 7 d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 16 straipsnio 2 dalies 26 punktas numato, kad savivaldybės tarybos išimtinė kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys numato, kad Savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos bei kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybių turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 17 straipsnio 2 dalis numato, kad savivaldybės įmonės, įstaigos ir organizacijos, įstatymų nustatyta tvarka įgijusios turtą savivaldybės nuosavybėn, jį valdo, naudoja ir disponuoja juo patikėjimo teise. Įgytas turtas nuosavybės teise priklauso savivaldybei.

Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo tvarkos aprašo patvirtinimo“ patvirtinto tvarkos aprašo 3.1 papunktis, numato, kad sprendimus dėl Ukmergės rajono savivaldybės nekilnojamojo turto perdavimo patikėjimo teise priima – Ukmergės rajono savivaldybės taryba.

Ukmergės r. Želvos gimnazijos 2021 m. birželio 3 d. raštą Nr. V12-,37 „Dėl bendrabučio perdavimo“.

**2. Sprendimo projekto tikslas ir esmė:**

Parengtas sprendimo projektas, kuriame siūloma perimti Ukmergės rajono savivaldybei nuosavybės teise priklausantį Ukmergės r. Želvos gimnazijos patikėjimo teise valdomą nekilnojamąjį turtą – pastatą-bendrabutį, esantį Ukmergės r. sav., Želvoje, J. Vaišučio g. 8 ir jį perduoti Ukmergės rajono savivaldybės administracijai valdyti, naudoti ir disponuoti juo patikėjimo teise.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimo įgyvendinimui savivaldybės biudžeto lėšos nereikalingos.

**5. Priėmus sprendimą laukiami rezultatai, galimos pasekmės:** Perėmus pastatas-bendrabutis bus įtrauktas į Viešame aukcione parduodamo Ukmergės rajono savivaldybės nekilnojamojo turto ir kitų nekilnojamųjų daiktų sąrašą ir pradėtos turto pardavimo procedūros. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Ukmergės r. Želvos gimnazijai, Finansų skyriui, Švietimo, kultūros ir sporto skyriui, Turto ir įmonių valdymo skyriui.

**10. Aiškinamojo rašto priedai:**  -

Turto ir įmonių valdymo skyriaus vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.